שאלאמון בק

ד"ר שאלאמון (שלמה) בק (בהונגרית: Beck Salamon; טופויה, 25 במרץ 1885 – בודפשט, 7 ביוני 1974) היה משפטן יהודי-הונגרי, עורך דין, פרופסור באוניברסיטה, ודוקטור למדע המדינה (1957).

==קורות חיים==
שאלאמון (שלמה) בק נולד במשפחה יהודית אביו היה מוריץ בק, סנדלר. אשתו הייתה ד"ר מגדולנה קליין. את בית הספר היסודי שלו סיים בבית הספר היהודי של שש הכיתות בעיירת הולדתו ולאחר מכן למד בגימנסיה בסובוטיצה במשך שש שנים נוספות. סיים את לימודיו ועבר את בחינות הבגרות בנובי סאד ב-1903 (כל המקומות היו אז בממלכת הונגריה במסגרת האימפריה האוסטרו-הונגרית) ולאחר מכן למד משפטים באוניברסיטת בודפשט (כיום אוניברסיטת אטווש לוראנד). הוא קיבל את התואר דוקטור במשפטים ב-1907. בסיום לימודיו המשיך ללמוד בחו"ל ולאחר עיסוק כמתמחה בעריכת דין קיבל את ההסמכה כעורך דין ב-1910. הוא הצטרף לאידיאלים של הרדיקליזם הבורגני והפך לחבר בחוג הגלילאו. בין שתי מלחמות העולם עסק בעריכת דין וגם כתב ספרים כמומחה משפטי. (למשל ניתוח של חוק סימני המסחר ההונגרי שפורסם ב-1934). הוא עסק בסוגיות של משפט פרטי ומשפט מסחרי. בשנת 1925 שאלאמון בק יחד עם העורך הראשי ארתור מסלן והעורך המשותף אישטוואן וראנאי, הקימו את כתב העת הירחון "החוק האזרחי" (Polgári Jog), ששאלאמון בק לא היה רק העורך שלו, אלא גם כותב המאמרים התדיר. מספר המאמרים שכתב שאלאמון בק במהלך 14 שנות קיום הירחון, (עד שנאסר להופעה בשלהי 1939), היה יותר מ-300.<ref></ref>

בשנים 1929 עד 1931 היה חבר בוועדת הבחינות המאוחדת לשופטים ולעורכי דין. לאחר מלחמת העולם השנייה פרש מעיסוקו כעורך דין ועבד רק כפרופסור באוניברסיטת אטווש לוראנד, שם לימד משפטים. הוא פרש משם לגמלאות כראש החוג למשפטים. בק היה היו"ר הבכיר ואחד החברים הפעילים ביותר באיגוד הקניין התעשייתי ההונגרי, שנוסד ב-1962, שעסק גם בדיני סימני מסחר ובדיני פטנטים.

== תפקידיו הציבוריים ==
* מזכ"ל לשכת המסחר של בודפשט
* יו"ר משותף של סניף בודפשט של לשכת עורכי הדין הלאומית
* נשיא בכיר של האגודה ההונגרית לקניין תעשייתי

== פרסים והוקרה ==
* מדליית הנצחה לקניין תעשייתי
* מסדר הצטיינות העבודה דרגת זהב

== עבודותיו העיקריות ==
* המעמד המשפטי של החלק המחייב (בודפשט, 1913)
* שברי ניגודי עניין (בודפשט, 1933)
* חוק סימני מסחר הונגרי (בודפשט, 1934)
* התחייבויות אופייניות ולא אופייניות (בודפשט, 1938)
* יישום חוקים מושאל (ארבע עבודות, בודפשט, 1941)
* מתווה של חוק מסחרי ודיני שטרות (בודפשט, 1947)
* הסכם השלום והטובין הרעיוניים (בודפשט, 1948)
* ליטיגציה מרובת צדדים (בודפשט, 1952)
* סיפורי חייו ההומוריסטים פרסם ב-1969 בכרך "יבול הקוצים של עורך דין זקן" .

== הנצחה ==
* הובא למנוחות בבית הקברות פרקשרטי בבודפשט.
* מיקלוש וילאגי : ד"ר שאלאמון בק (1885-1974). מותו של עורך הדין מנתח הונגרי האחרון (Jogtud. גיליון מס' 12, 1974)
* [http://tab.mta.hu/miskolci-teruleti-bizottsag/esemenyek/beck-salamon-emlekkonferencia ב-13 בנובמבר 2015, הוועדה האזורית של מיסקולץ של האקדמיה ההונגרית למדעים (MTA-MAB) ארגנה כנס זיכרון של בק סלמון במישקולץ'] .
* בשנת 2016 הוקמה קרן בק סולומון.
* סנדור וידה : סולומון בק ודיני סימנים מסחריים. סקירת קניין תעשייתי וזכויות יוצרים, אפריל 2016

== לקריאה נוספת ==
* Magyar életrajzi lexikon I–IV. Főszerk. Kenyeres Ágnes. Budapest: Akadémiai. 1967–1994.
* (ל[http://mek.oszk.hu/00300/00355/html/index.html קסיקון ביוגרפי הונגרי]. עורכת ראשית אגנש קניירש. 1994-1667)
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0106.html גישה מקוונת.]
* [https://web.archive.org/web/20131225044543/http://dtt.ogyk.hu/hu/gyujtemenyismertetok/konyvek/szerzoi-eletrajzok/item/278-beck-salamon מאגר החקיקה הדיגיטלי]
* <span>גאבור המזה: [http://jesz.ajk.elte.hu/2013_2.pdf שאלאמון בק] (1885–1974)</span>
== הערות שוליים ==

קטגוריה:עורכי דין יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:חברי חוג גלילאו
קטגוריה:ניצולי השואה: הונגריה
קטגוריה:ילידי 1885
קטגוריה:הונגרים שנפטרו ב-1974